Notitia reclamationis qualiter vel quibus presentibus cum in Matiscone civitate, in mallo publico, die martis mensis februarii, ubi resedisset Leotaldus missus Willelmi comitis, ibique in eorum presentia venit Semertus advocatus Sancti Vincentii, proclamavit serva cum scabinis Eldenert, Ildrado, Arnulfo, Landrado, Amico et aliis pluribus, proclamavit se de Braidenco de rebus in villa Leuriso hoc est pratum unum; ipse Braidencus placitum suum dedit canonicis Sancti Vincentii per verum inquisitum supervenisset ipso prato a canonicis Sancti Vincentii manibus reddidisset. Interim ipse Braidencus ab hoc seculo migravit et iterum venit frater suus Teotgrinus et saisivit ipsum pratum, et revenit ipse jam dictus Semertus in mallo publico, in ipsa reclamatione stetit et reclamavit se jam supradictus Semertus de rebus que sunt in ipso agro et in ipso termino, quas tenebant Arardus et Albricus. Similiter se proclamavit in mallo secundo quod domnus Willelmus tenuit in mense, agitur in Matiscone civitate; similiter in tertio quod domnus Boso tenuit in mense martis in Matiscone.